Rovaniemen lentoasema

Rovaniemen lentoasema ()  on matkustajamäärältään Suomen toiseksi vilkkain lentoasema Helsinki-Vantaan lentoaseman jälkeen. Se sijaitsee Rovaniemeltä noin yhdeksän kilometriä koilliseen. Vuonna 2024 sen kautta kulki 948 151 lentomatkustajaa.

Pohjoinen napapiiri kulkee juuri lentoaseman kiitotien poikki. 

Vuonna 2023 lentoasema teki uuden matkustajaennätyksen ja nousi ensimmäistä kertaa historiassaan Suomen 2. vilkkaimmaksi lentoasemaksi matkustajamäärältään (735 078), sekä liikenneilmailun laskeutumisien määrällä mitattuna (3 089). Vuonna 2025 matkustajamäärät ylittivät jo miljoonan matkustajan rajan ja vuoden loppuun mennessä kentän läpi kulki 1 120 022 matkustajaa. https://www.finavia.fi/fi/tietoa-finaviasta/tietoa-lentoliikenteesta/liikennetilastot?id=

Lentoasemalla on käytössä ILS CAT II -tarkkuuslähestymisjärjestelmä kiitotielle 21. Tämä mahdollistaa laskeutumiset myös huonossa säässä.

Concorde on vieraillut Rovaniemellä kolmesti, vuosina 1984, 1999 ja 2000. Vuonna 1999 paikalla olivat yhtä aikaa sekä Air Francen että British Airwaysin Concordet.

 Historiaa 
pienoiskuva|175px|Eduard Dietl ja Albert Speer Rovaniemen lentokentällä talvella 1944.|alt=
Rovaniemen maalaiskunnan Someroharjulle valmistui vuonna 1940 kaksi nurmipäällysteistä kiitotietä, joilta Aero Oy aloitti lentotoimintansa. Jatkosodan aikana Rovaniemen lentokenttä toimi Luftwaffen päälentokenttänä ja huoltokeskuksena Lapissa.

 1939: Lentoaseman rakennustyöt käynnistyvät.
 1940: Kaksi nurmipäällysteistä kiitotietä valmistuu. Saman vuoden kesäkuussa Aero aloitti liikenteen reitille Helsinki–Tampere–Vaasa–Kokkola–Oulu–Kemi–Rovaniemi–Sodankylä–Petsamo. Lentoaika välilaskuineen oli 8,5 tuntia.
 1948: Sodassa tuhoutuneen lentoaseman jälleenrakennustyöt alkavat. Säännöllinen reittiliikenne alkaa kesäkuussa.
 1953: Kolmas lentoasema- ja lennonvarmistusrakennus valmistuu.
 1961: Pohjois-Suomen aluelennonjohto siirtyy Kemistä Rovaniemelle.
 1974: Hämeen lennosto muuttaa Tikkakoskelta Rovaniemelle ja Lapin lennosto aloittaa toimintansa.
 1981: Kiitotietä jatketaan 3 000 metriin.
 1984: Uusi lennonvarmistusrakennus otetaan käyttöön.
 1992: Nykyinen asemarakennus valmistuu.
 2000: Lentoasemarakennusta laajennetaan ja matkustajasillat otetaan käyttöön.
 2006: Uusi lennonjohtotorni valmistuu.
 2019: Lentoasemarakennuksen kolmas laajennus valmistuu.

Reittilennot
 Lentoyhtiö  KohteetAir FranceKausittainen: Pariisi-Charles de GaulleAustrian AirlinesKausittainen: WienEasyjetKausittainen: Amsterdam, Birmingham, Bordeaux, Bristol, Geneve, Pariisi,  Lontoo-Luton, Lontoo-Gatwick, Lyon, Napoli, Edinburgh, Manchester, Milano-Malpensa, NizzaEdelweissKausittainen: ZürichEurowingsKausittainen: Düsseldorf, Berliini, Hampuri, StuttgartFinnairHelsinki, Kausittainen: TromssaIberiaKausittainen: MadridKLMKausittainen: AmsterdamLufthansaKausittainen: FrankfurtNorwegian Air ShuttleHelsinki, Kausittainen: Lontoo-Gatwick, MunchenRyanairMilano, Kausittainen: Bryssel-Charleroi, Dublin, Liverpool, Lontoo-Stansted, Pariisi-BeauvaisScandinavian AirlinesKausittainen: KööpenhaminaSunExpressKausittainen: IzmirTransaviaKausittainen: PariisiTurkish AirlinesKausittainen: IstanbulVueling AirlinesKausittainen: Barcelona

 Mahdollinen lentoreitti Rovaniemen ja Pekingin välillä 
Vuonna 2017 Suomen valtio on neuvotteli Kiinan valtion kanssa sopimuksen, jonka mukaan Rovaniemen ja Pekingin välille voidaan perustaa lentoreitti.

 Matkustajatilastot 
+Matkustajamäärät Rovaniemen lentoasemalla vuosittain Vuosi  Kotimaa  Ulkomaat  Yhteensä  Muutos 2005 295 205  89 317  384 522 −2,5 %  2006 330 910  101 377  432 287 +12,4 %  2007 348 275  101 810  450 085 +4,1 %  2008 308 870  91 607  400 477 −11,0 %  2009 246 089  63 642  309 731 −22,7 %  2010 246 464  63 357  309 821 +0,1 %  2011 329 990  66 835  396 825 +5,7 %  2012 345 763  58 129  403 892 +1,8 %  2013 363 670  63 697  427 367 +5,8 %  2014 376 183  68 378  444 561 +4,0 %  2015 404 712  73 635  478 347 +7,6 %  2016 397 799  90 058  487 857 +2,0 %  2017 455 589  123 881  579 470 +18,8 %  2018 512 033  132 111  644 144 +11,2 %  2019 540 467  120 657  661 124 +2,6 % 2020 219 259  48 863  268 122 -59,4 % 2021198 119 56 860 254 979 -4,9 % 2022401 694 159 040 560 734 +120,0 % 2023454 775 280 303 735 078 +31,1 % 2024527 773 420 418 948 151 +29,0 % 2025516 184 603 838 1 120 022 +18,4 % 

 Lentoaseman muita toimijoita 
alt=|pienoiskuva|Norwegian Air Shuttlen Boeing 737-800 kone Rovaniemen lentoasemalla helmikuussa 2012.
Finavia (entinen Ilmailulaitos) huolehtii lentoaseman ylläpidosta, muun muassa lennonjohdosta, kunnossapidosta, lennonneuvonnasta ja lentoterminaalin monista toiminnoista. Vuodesta 2016 Finavia ja Joulupukkisäätiö ovat kehittäneet Rovaniemeä Joulupukin virallisena lentoasemana. Joulupukin pajakylä ja luola Santa Park sijaitsevat noin kahden kilometrin etäisyydellä lentoasemasta valtatie 4:n varrella. 

Rovaniemen lentoasema on niin sanottu yhteistoimintalentoasema, jossa on sekä siviili- että sotilasilmailua. 

 Puolustusvoimat 
Lentoasemalla toimii Lapin lennosto, jonka pääasiallisena kalustona ovat Hornet-hävittäjät.

 Rajavartiolaitos 
Rajavartiolaitoksen vartiolentolaivueen Rovaniemen vartiolentue toimii lentoasemalla.

 Muita toimijoita 

 Ilmatieteen laitos, lento- ja sotilassääpalvelu
 FinnHEMS, lääkintähelikopteripalvelu
 Shell, polttoainejakelu
 Airpro Oy, huolintapalvelut
 SSP Finland, ravintolapalvelut
 Napapiirin lahja, myymälä
 Avis, autovuokraamo
 Europcar, autovuokraamo
 Hertz, autovuokraamo
 Sixt, autovuokraamo
 Finn-Rent, autovuokraamo
 Green Motion, autovuokraamo

 Liikenneyhteydet 
Lentoasemalta on taksien lisäksi Airportbus ja Santa's Express lentokenttäkuljetus kaupunkiin. Reitit kulkevat linja-autoaseman ja suurimpien hotellien kautta. Matka Rovaniemen keskustaan ja keskustasta lentokentälle kestää noin 15–20 minuuttia.

Lentoasemalta on aikataulunmukaiset linja-autoyhteydet Nuorgamiin, Karigasniemelle, Inariin, Ivaloon, Saariselälle, Sodankylään, Luostolle, Pyhätunturille, Kemijärvelle, Sallaan, Savukoskelle ja Pelkosenniemelle.
Läntisen Lapin tunturikeskuksiin, Leville, Ylläkselle, Olokselle, Pallakselle ja Kilpisjärvelle on yhteydet Rovaniemen linja-autoasemalta.
pienoiskuva|Rovaniemen lentoasema elokuussa 2014.
pienoiskuva|Rovaniemen lentoaseman lähtöselvitysaula.
Airportbusin autot ovat kentällä koneiden saapuessa. Ne kuljettavat matkustajia Rova­niemen kaupungin ja ympäristön alueelle tai alueelta. Santa's Express kulkee julkaistujen aikataulujen mukaan keskustaan.

Lentoaseman taksikaistoja ovat saaneet käyttää 1. lokakuuta 2025 eteenpäin vain Taksi Rovaniemen, Lähitaksin ja Menevän autot, jotka voittivat Finavian järjestämän kilpailutuksen. Kilpailutuksessa kriteerinä olivat kyky tarjota Finavian määrittämä palvelutaso ja vaatimus, että takseja on saatavilla lentoasemalla reittilentojen aikataulujen mukaan. 

 Tunnustukset 
Finavia on valinnut Rovaniemen lentoaseman vuoden lentoasemaksi vuosina 2006 ja 2015.

 Rakentaminen 
Lentoaseman suunnittelijat on palkittu Vuoden teräsrakenne -palkinnolla vuonna 1992. Palkitut ovat arkkitehdit Mikko Heikkinen ja Markku Komonen sekä diplomi-insinööri Erkki Juva ja insinööri Ritva Kyllönen.

 Investointi 
Vuosina 2014–2015 Finavia investoi 20 miljoonaa euroa Lapin lentoasemiin. Tuolloin muun muassa Rovaniemen lentoasemalla parannettiin terminaalin toimivuutta, palveluja ja viihtyisyyttä.

Finavia käynnisti vuoden 2018 alussa mittavan 55 miljoonan euron kehitysohjelman Kittilän, Rovaniemen ja Ivalon asemilla, jonka myötä Lapin lentoasemat valmistautuvat palvelemaan kahta miljoonaa matkustajaa vuodessa. Rovaniemen lentoaseman osuus oli 25 miljoonaa euroa. Terminaalin laajennuksen myötä tilat kasvoivat 6000 neliöstä 11 000 neliöön, ja myös pysäköintipaikkoja rakennettiin lisää. Lentoaseman tuntikapasiteetti kasvoi aikaisemmasta kolmesta koneesta viiteen. Matkustusta helpottavat uudet passintarkastus-, lähtöselvitys- ja turvatarkastuslinjat sekä lähtöportit ja laajennettu matkatavarajärjestelmä. Laajennuksen myötä check-in -pisteiden määrä nousi kahdeksasta neljääntoista. Laajennuksen yhteydessä tehtiin myös päätös rakentaa kolmas matkustajasilta, joka otettiin käyttöön talvikaudelle 2022-2023.

 Lähteet 

Aiheesta muualla

Finavia – Rovaniemen lentoasema
Suomen ilmailukäsikirja – Rovaniemen lentoasema 
Virtual Finnairin esittely Rovaniemen lentoasemasta 
Rovaniemen vartiolentolaivue 
Alakulppi, Jaakko: Lapin ilmailuhistoria I, Enontekiön kuumailmapallosta 1799 Lapin ilmasotaan 1944–1945. 2000, täydennetty 2004. 
Alakulppi, Jaakko: Lapin ilmailuhistoria II, jälleenrakentamisesta 1945 Lapin lentomatkailuun ja Hornet -kauteen 2001. 2006.

Luokka:Suomen lentoasemat
Luokka:Suomen ilmavoimat
Luokka:Suomen sodanaikaiset lentokentät
Luokka:Rovaniemen rakennukset ja rakennelmat
Luokka:Rovaniemen liikenne
Luokka:Vuoden teräsrakenne
Luokka:Arktisen alueen lentoasemat